b'\n_START_ARTICLE_\nCufundar mare\n_START_SECTION_\nDescriere\n_START_PARAGRAPH_\nAu o m\xc4\x83rime variabil\xc4\x83, de obicei mult mai mare dec\xc3\xa2t a cufundarului polar (de observat c\xc4\x83 rarele exemplare gigant de cufundar polar \xc3\xael pot dep\xc4\x83\xc8\x99i). Cufundarul mare are ciocul \xc8\x99i g\xc3\xa2tul mai puternice. Tinerii \xc8\x99i adul\xc8\x9bii \xc3\xaen penaj de iarn\xc4\x83 au ciocul de culoare alb\xc4\x83-cenu\xc8\x99ie deschis\xc4\x83 (\xc3\xaens\xc4\x83 culmenul \xc8\x99i v\xc3\xa2rful \xc3\xaentodeauna negre). Adultul \xc3\xaen penaj de var\xc4\x83 poate avea un cioc albicios pe p\xc4\x83r\xc8\x9bile laterale. Are penajul de iarn\xc4\x83 asem\xc4\x83n\xc4\x83tor cu cel al cufundarului polar dar prezint\xc4\x83 un cerc alb \xc3\xaen jurul ochiului; cre\xc8\x99tetul \xc8\x99i partea posterioar\xc4\x83 a g\xc3\xa2tului sunt mai \xc3\xaentunecate dec\xc3\xa2t spatele (invers la cufundarul polar) \xc8\x99i deseori pe partea inferioar\xc4\x83 a g\xc3\xa2tului are ceva ca o jum\xc4\x83tate de guler \xc3\xaentunecat._NEWLINE_Adul\xc8\x9bii \xc3\xaen timpul \xc3\xaemperecherii au restul corpului (mantia) alb amestecat cu negru. C\xc3\xa2nd nu se afl\xc4\x83 \xc3\xaen perioada \xc3\xaemperecherii au o culoare maronie cu barbia \xc8\x99i partea din fa\xc8\x9b\xc4\x83 alb\xc4\x83. Ciocul este de culoare negru-alb\xc4\x83strui \xc8\x99i este \xc8\x9binut \xc3\xaen pozi\xc8\x9bie orizontal\xc4\x83. Aceast\xc4\x83 specie, ca \xc8\x99i celilal\xc8\x9bi cufund\xc4\x83tori, este m\xc3\xa2nc\xc4\x83tor de pe\xc8\x99te, captur\xc3\xa2nd prada sub ap\xc4\x83, cufund\xc3\xa2ndu-se p\xc3\xa2n\xc4\x83 la 60 m (200 picioare) ad\xc3\xa2ncime. Dieta de ap\xc4\x83 dulce const\xc4\x83 \xc3\xaen \xc8\x99tiuc\xc4\x83, biban, pe\xc8\x99tele-lun\xc4\x83, p\xc4\x83str\xc4\x83v. Dieta de ap\xc4\x83 s\xc4\x83rat\xc4\x83 const\xc4\x83 \xc3\xaen pl\xc4\x83tic\xc4\x83, hering, p\xc4\x83str\xc4\x83v de mare._NEWLINE_Cufundarul mare necesit\xc4\x83 o distan\xc8\x9b\xc4\x83 mare pentru a ateriza, \xc8\x99i are greut\xc4\x83\xc8\x9bi la aterizare._NEWLINE_Cufundarul \xc3\xaenoat\xc4\x83 foarte bine la suprafa\xc8\x9b\xc4\x83, nu are probleme la cufundat \xc3\xaen ap\xc4\x83 \xc8\x99i este capabil s\xc4\x83 zboare sute de kilometri c\xc3\xa2nd migreaz\xc4\x83. Zboar\xc4\x83 cu ciocul u\xc8\x99or ridicat, \xc8\x99i scoate un sunet ce seam\xc4\x83n\xc4\x83 cu un tremolo, ceea ce face s\xc4\x83 fie u\xc8\x99or de identificat, mai u\xc8\x99or atunci c\xc3\xa2nd zboar\xc4\x83._NEWLINE_B\xc4\x83taia aripilor este destul de lini\xc8\x99tit\xc4\x83 \xc8\x99i elastic\xc4\x83; labele \xc3\xaei dep\xc4\x83\xc8\x99esc cu mult corpul.\n_START_SECTION_\n\xc3\x8emperecherea \xc8\x99i localizare\n_START_PARAGRAPH_\nCufundarul mare se \xc3\xaemperecheaz\xc4\x83 \xc3\xaen Canada, \xc3\xaen p\xc4\x83r\xc8\x9bile nordice ale Statelor Unite ale Americii, Groenlanda \xc8\x99i Alaska._NEWLINE_Exist\xc4\x83 un num\xc4\x83r mic de perechi, aproximativ 3.000, \xc3\xaen Irlanda. Ocazional ace\xc8\x99tia se \xc3\xaemperecheaz\xc4\x83 \xc3\xaen partea nordic\xc4\x83 a Sco\xc8\x9biei. Femela ou\xc4\x83 de la 1 p\xc3\xa2n\xc4\x83 la 3 ou\xc4\x83 pe o movil\xc4\x83 u\xc8\x99or ridicat\xc4\x83 din noroi \xc8\x99i plante, construit \xc3\xaen apropierea apei._NEWLINE_Am\xc3\xa2ndoi p\xc4\x83rin\xc8\x9bi construiesc cuibul, particip\xc4\x83 la incubarea ou\xc4\x83lor \xc8\x99i hr\xc4\x83nesc puii. Aceast\xc4\x83 specie ierneaz\xc4\x83 pe coast\xc4\x83 \xc8\x99i pe lacuri largi \xc3\xaen N \xc8\x99i V Europei \xc8\x99i Insulele Britanice dar totodat\xc4\x83 \xc8\x99i \xc3\xaen America de Nord.'